title: 2016 m. rugpjūčio 25 d. Komisijos įgyvendinimo reglamentas (ES) 2016/1425, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga izofetamidas ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE)

text:
26.8.2016

                  LT

                  Europos Sąjungos oficialusis leidinys

                  L 231/30

            KOMISIJOS ĮGYVENDINIMO REGLAMENTAS (ES) 2016/1425
      2016 m. rugpjūčio 25 d.
      kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką patvirtinama veiklioji medžiaga izofetamidas ir iš dalies keičiamas Komisijos įgyvendinimo reglamento (ES) Nr. 540/2011 priedas
      (Tekstas svarbus EEE)
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 13 straipsnio 2 dalį,
      kadangi:

                  (1)

                  pagal Reglamento (EB) Nr. 1107/2009 7 straipsnio 1 dalį 2013 m. sausio 22 d. bendrovė „ISK Biosciences Europe NV“ pateikė Belgijai paraišką dėl veikliosios medžiagos izofetamido patvirtinimo;

                  (2)

                  pagal to reglamento 9 straipsnio 3 dalį Belgija kaip valstybė narė ataskaitos rengėja pranešė pareiškėjui, kitoms valstybėms narėms, Komisijai ir Europos maisto saugos tarnybai (toliau – Tarnyba) apie paraiškos priimtinumą 2013 m. balandžio 3 d.;

                  (3)

                  2014 m. spalio 3 d. valstybė narė ataskaitos rengėja pateikė Komisijai vertinimo ataskaitos projektą (kopiją – Tarnybai), kuriame vertinama, ar galima manyti, kad veiklioji medžiaga atitinka Reglamento (EB) Nr. 1107/2009 4 straipsnyje nustatytus patvirtinimo kriterijus;

                  (4)

                  Tarnyba laikėsi Reglamento (EB) Nr. 1107/2009 12 straipsnio 1 dalies nuostatų. Pagal Reglamento (EB) Nr. 1107/2009 12 straipsnio 3 dalį ji paprašė pareiškėjo valstybėms narėms, Komisijai ir Tarnybai pateikti papildomos informacijos. 2015 m. rugpjūčio 31 d. valstybė narė ataskaitos rengėja atnaujintos vertinimo ataskaitos projekto forma pateikė Tarnybai papildomos informacijos vertinimą;

                  (5)

                  2015 m. spalio 28 d. Tarnyba pareiškėjui, valstybėms narėms ir Komisijai pranešė savo išvadą (2) dėl to, ar tikėtina, kad veiklioji medžiaga izofetamidas tenkina Reglamento (EB) Nr. 1107/2009 4 straipsnyje nustatytus patvirtinimo kriterijus. Tarnyba suteikė visuomenei galimybę susipažinti su šia išvada;

                  (6)

                  2016 m. kovo 8 d. Komisija pateikė Augalų, gyvūnų, maisto ir pašarų nuolatiniam komitetui peržiūros ataskaitą dėl izofetamido ir reglamento projektą, kuriuo nustatoma, kad izofetamidas patvirtinamas;

                  (7)

                  pareiškėjui buvo suteikta galimybė pateikti pastabas dėl peržiūros ataskaitos;

                  (8)

                  nustatyta, kad yra laikomasi Reglamento (EB) Nr. 1107/2009 4 straipsnyje nustatytų patvirtinimo kriterijų, kai bent vienas augalų apsaugos produktas, kurio sudėtyje yra veikliosios medžiagos, naudojamas pagal vieną ar kelias tipiškas paskirtis, visų pirma Komisijos peržiūros ataskaitoje išnagrinėtas ir išsamiai aprašytas paskirtis;

                  (9)

                  tačiau pagal Reglamento (EB) Nr. 1107/2009 13 straipsnio 2 dalį kartu su to reglamento 6 straipsniu ir atsižvelgiant į dabartines mokslo ir technikos žinias, būtina nustatyti tam tikras sąlygas ir apribojimus. Visų pirma reikėtų paprašyti papildomos patvirtinamosios informacijos;

                  (10)

                  pagal Reglamento (EB) Nr. 1107/2009 13 straipsnio 4 dalį Komisijos įgyvendinimo reglamento (ES) Nr. 540/2011 (3) priedas turėtų būti atitinkamai iš dalies pakeistas;

                  (11)

                  šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Veikliosios medžiagos patvirtinimas
      I priede nurodyta veiklioji medžiaga izofetamidas patvirtinama pagal tame priede nustatytas sąlygas.
      2 straipsnis
      Dalinis Įgyvendinimo reglamento (ES) Nr. 540/2011 pakeitimas
      Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.
      3 straipsnis
      Įsigaliojimas
      Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2016 m. rugpjūčio 25 d.

               Komisijos vardu

               Pirmininkas

            Jean-Claude JUNCKER

         (1)  OL L 309, 2009 11 24, p. 1.

         (2)  EFSA Journal 2015;13(10):4265. Adresas internete www.efsa.europa.eu.

         (3)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

         I PRIEDAS

                     Įprastas pavadinimas, identifikavimo numeriai

                     IUPAC pavadinimas

                     Grynumas (1)

                     Patvirtinimo data

                     Patvirtinimo galiojimo pabaiga

                     Konkrečios nuostatos

                     Izofetamidas
                     CAS Nr. 875915–78–9
                     CIPAC Nr. 972

                        N-[1,1-dimetil-2-(4-izopropoksi-o-tolil)-2-oksoetil]-3-metiltiofen-2-karboksamidas

                     ≥ 950 g/kg

                     2016 m. rugsėjo 15 d.

                     2026 m. rugsėjo 15 d.

                     Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į izofetamido peržiūros ataskaitos išvadas, visų pirma į jos I ir II priedėlius.
                     Atlikdamos šį bendrą vertinimą, valstybės narės ypatingą dėmesį skiria su medžiaga dirbančių asmenų, darbuotojų ir vandens organizmų, ypač žuvų, apsaugai.
                     Naudojimo sąlygose prireikus nurodomos rizikos mažinimo priemonės.
                     Pareiškėjas Komisijai, valstybėms narėms ir Tarnybai pateikia patvirtinamąją informaciją, susijusią su:

                                 1.

                                 technine pagamintos veikliosios medžiagos specifikacija (pagrįsta komercinio masto gamyba), įskaitant priemaišų svarbą;

                                 2.

                                 toksiškumo ir ekotoksiškumo tyrimams naudotų medžiagų partijų atitiktimi patvirtintai techninei specifikacijai;

                                 3.

                                 vandens valymo proceso chlorinimo poveikiu liekanų pobūdžiui, įskaitant chloro liekanų, kurios gali susidaryti iš liekanų, esančių paviršiniame vandenyje, kai paviršinis vanduo yra išgaunamas geriamajam vandeniui, susidarymo galimybę.

                           Pareiškėjas 1 ir 2 punktuose nurodytą informaciją pateikia iki 2017 m. kovo 15 d., o 3 punkte nurodytą informaciją – per dvejus metus nuo vandens apdorojimo procesų poveikio liekanų, esančių paviršiniame ir požeminiame vandenyje, pobūdžiui vertinimo gairių priėmimo.

            (1)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.

         II PRIEDAS
         Reglamento (ES) Nr. 540/2011 priedo B dalis papildoma šiuo įrašu:

                        Įprastas pavadinimas, identifikavimo numeriai

                        IUPAC pavadinimas

                        Grynumas (*)

                        Patvirtinimo data

                        Patvirtinimo galiojimo pabaiga

                        Konkrečios nuostatos

                        „100

                        Izofetamidas
                        CAS Nr. 875915–78–9
                        CIPAC Nr. 972

                           N-[1,1-dimetil-2-(4-izopropoksi-o-tolil)-2-oksoetil]-3-metiltiofen-2-karboksamidas

                        ≥ 950 g/kg

                        2016 m. rugsėjo 15 d.

                        2026 m. rugsėjo 15 d.

                        Įgyvendinant vienodus principus, nustatytus Reglamento (EB) Nr. 1107/2009 29 straipsnio 6 dalyje, atsižvelgiama į izofetamido peržiūros ataskaitos išvadas, visų pirma į jos I ir II priedėlius.
                        Atlikdamos šį bendrą vertinimą, valstybės narės ypatingą dėmesį skiria su medžiaga dirbančių asmenų, darbuotojų ir vandens organizmų, ypač žuvų, apsaugai.
                        Naudojimo sąlygose prireikus nurodomos rizikos mažinimo priemonės.
                        Pareiškėjas Komisijai, valstybėms narėms ir Tarnybai pateikia patvirtinamąją informaciją, susijusią su:

                                    1.

                                    technine pagamintos veikliosios medžiagos specifikacija (pagrįsta komercinio masto gamyba), įskaitant priemaišų svarbą;

                                    2.

                                    toksiškumo ir ekotoksiškumo tyrimams naudotų medžiagų partijų atitiktimi patvirtintai techninei specifikacijai;

                                    3.

                                    vandens valymo proceso chlorinimo poveikiu liekanų pobūdžiui, įskaitant chloro liekanų, kurios gali susidaryti iš liekanų, esančių paviršiniame vandenyje, kai paviršinis vanduo yra išgaunamas geriamajam vandeniui, susidarymo galimybę.

                              Pareiškėjas 1 ir 2 punktuose nurodytą informaciją pateikia iki 2017 m. kovo 15 d., o 3 punkte nurodytą informaciją – per dvejus metus nuo vandens apdorojimo procesų poveikio liekanų, esančių paviršiniame ir požeminiame vandenyje, pobūdžiui vertinimo gairių priėmimo.“

            (*)  Išsamesnė informacija apie veikliosios medžiagos tapatumą ir specifikaciją pateikta peržiūros ataskaitoje.


title: 2013 m. sausio 4 d. Komisijos įgyvendinimo reglamentas (ES) Nr. 4/2013, kuriuo nustatomas alyvuogių aliejaus importo licencijų paraiškoms, pateiktoms pagal Tuniso tarifines kvotas nuo 2012 m. gruodžio 31 d. iki 2013 m. sausio 1 d. , taikytinas paskirstymo koeficientas, ir kuriuo sustabdomas importo licencijų išdavimas 2013 m. sausio mėnesiui

text:
5.1.2013

               LT

               Europos Sąjungos oficialusis leidinys

               L 2/3

         KOMISIJOS ĮGYVENDINIMO REGLAMENTAS (ES) Nr. 4/2013
   2013 m. sausio 4 d.
   kuriuo nustatomas alyvuogių aliejaus importo licencijų paraiškoms, pateiktoms pagal Tuniso tarifines kvotas nuo 2012 m. gruodžio 31 d. iki 2013 m. sausio 1 d., taikytinas paskirstymo koeficientas, ir kuriuo sustabdomas importo licencijų išdavimas 2013 m. sausio mėnesiui
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas („Bendras bendro žemės ūkio rinkų organizavimo reglamentas“) (1),
   atsižvelgdama į 2006 m. rugpjūčio 31 d. Komisijos reglamentą (EB) Nr. 1301/2006, nustatantį žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (2), ypač į jo 7 straipsnio 2 dalį,
   kadangi:

               (1)

               Europos ir Viduržemio jūros regiono valstybių susitarimo (3), steigiančio Europos Bendrijų bei jų valstybių narių ir Tuniso Respublikos asociaciją, protokolo Nr. 1 (4) 3 straipsnio 1 ir 2 dalimis pradedamos taikyti nulinio tarifo tarifinės kvotos importuoti neperdirbtam alyvuogių aliejui, kurio KN kodai yra 1509 10 10 ir 1509 10 90 ir kuris visas buvo pagamintas Tunise ir tiesiai iš tos šalies vežamas į Europos Sąjungą, šiame reglamente nustatytomis sąlygomis;

               (2)

               2006 m. gruodžio 20 d. Komisijos reglamento (EB) Nr. 1918/2006, atidarančio Tuniso kilmės alyvuogių aliejaus tarifinę kvotą ir nustatančio jos administravimą (5), 2 straipsnio 2 dalyje nustatytos importo licencijas išduodant taikomos mėnesiui skiriamo kiekio ribos;

               (3)

               laikantis Reglamento (EB) Nr. 1918/2006 3 straipsnio 1 dalies, kompetentingoms institucijoms pateiktose importo licencijų paraiškose bendras prašomas kiekis viršija minėto reglamento 2 straipsnio 2 dalyje nustatytą sausio mėnesio ribą;

               (4)

               susidarius tokioms aplinkybėms, Komisija privalo nustatyti paskirstymo koeficientą, pagal kurį būtų galima išduoti importo licencijas proporcingai turimam kiekiui;

               (5)

               sausio mėnesio riba pasiekta, importo licencijų sausio mėnesiui išduoti nebegalima,

         PRIĖMĖ ŠĮ REGLAMENTĄ:
   1 straipsnis
   Pagal Reglamento (EB) Nr. 1918/2006 3 straipsnio 1 dalį nuo 2012 m. gruodžio 31 d. iki 2013 m. sausio 1 d. pateiktoms importo licencijoms taikomas 17,687732 % paskirstymo koeficientas.
   Po 2013 m. sausio 7 d. paprašytam kiekiui importo licencijos 2013 m. sausio mėn. nebeišduodamos.
   2 straipsnis
   Šis reglamentas įsigalioja 2013 m. sausio 5 d.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2013 m. sausio 4 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 238, 2006 9 1, p. 13.

      (3)  OL L 97, 1998 3 30, p. 57.

      (4)  OL L 97, 1998 3 30, p. 2.

      (5)  OL L 365, 2006 12 21, p. 84.


title: 2014 m. birželio 18 d. Komisijos įgyvendinimo reglamentas (ES) Nr. 669/2014 dėl leidimo kalcio D-pantotenatą ir D-pantenolį naudoti kaip visų rūšių gyvūnams skirtus pašarų priedus  Tekstas svarbus EEE

text:
19.6.2014

               LT

               Europos Sąjungos oficialusis leidinys

               L 179/62

         KOMISIJOS ĮGYVENDINIMO REGLAMENTAS (ES) Nr. 669/2014
   2014 m. birželio 18 d.
   dėl leidimo kalcio D-pantotenatą ir D-pantenolį naudoti kaip visų rūšių gyvūnams skirtus pašarų priedus
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
   kadangi:

               (1)

               Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka. Minėto reglamento 10 straipsnyje numatyta, kad reikia iš naujo įvertinti priedus, kuriuos leista naudoti remiantis Tarybos direktyva 70/524/EEB (2);

               (2)

               pagal Direktyvą 70/524/EEB suteiktas neterminuotas leidimas naudoti kalcio D-pantotenatą ir D-pantenolį, priskiriamus grupei „vitaminai, provitaminai ir panašaus poveikio tiksliai apibrėžtos cheminės sandaros medžiagos“, kaip visų rūšių gyvūnams skirtus pašarų priedus. Vėliau, vadovaujantis Reglamento (EB) Nr. 1831/2003 10 straipsnio 1 dalimi, šie pašarų priedai įtraukti į Bendrijos pašarų priedų registrą kaip esami produktai;

               (3)

               pagal Reglamento (EB) Nr. 1831/2003 10 straipsnio 2 dalį kartu su to reglamento 7 straipsniu buvo pateikti du prašymai iš naujo įvertinti kalcio D-pantotenatą ir D-pantenolį kaip visų rūšių gyvūnams skirtus pašarų priedus ir, remiantis to reglamento 7 straipsniu, pakeisti leidimo sąlygas, susijusias su jų naudojimu geriamajame vandenyje. Pareiškėjai paprašė šiuos priedus priskirti priedų kategorijai „maistiniai priedai“. Kartu su prašymais buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;

               (4)

               Europos maisto saugos tarnyba (toliau – Tarnyba) 2011 m. spalio 11 d. priimtose nuomonėse (3) padarė išvadą, kad siūlomomis naudojimo sąlygomis kalcio D-pantotenatas ir D-pantenolis nedaro nepageidaujamo poveikio gyvūnų sveikatai, žmonių sveikatai ar aplinkai. Tarnyba taip pat padarė išvadą, kad kalcio D-pantotenatas ir D-pantenolis laikomi pakankamais pantoteno rūgšties šaltiniais ir, jeigu bus imtasi tinkamų apsaugos priemonių, naudotojams nekils jokių saugos problemų. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, Tarnyba patvirtino pašaruose esančių pašarų priedų analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;

               (5)

               kalcio D-pantotenato ir D-pantenolio vertinimas rodo, kad Reglamento (EB) Nr. 1831/2003 5 straipsnyje numatytos leidimų išdavimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtas medžiagas;

               (6)

               kadangi saugos sumetimais leidimo sąlygų pakeitimų nebūtina taikyti nedelsiant, tikslinga numatyti pereinamąjį laikotarpį turimoms priedų, premiksų ir kombinuotųjų pašarų, kuriuose jų yra, atsargoms sunaudoti, kaip nustatyta Direktyva 70/524/EEB;

               (7)

               šiame reglamente numatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Priede nurodytas medžiagas, priklausančias priedų kategorijai „maistiniai priedai“ ir funkcinei grupei „vitaminai, provitaminai ir panašaus poveikio tiksliai apibrėžtos cheminės sandaros medžiagos“, leidžiama naudoti kaip gyvūnų pašarų priedus tame priede nustatytomis sąlygomis.
   2 straipsnis
   Priede nurodytas medžiagas ir pašarus, kurių sudėtyje yra šių medžiagų, kurie buvo pagaminti ir paženklinti prieš 2015 m. sausio 9 d. laikantis taisyklių, taikytų iki 2014 m. liepos 9 d., galima toliau pateikti rinkai ir naudoti, kol nepasibaigs turimos atsargos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2014 m. birželio 18 d.

            Komisijos vardu

            Pirmininkas

         José Manuel BARROSO

      (1)  OL L 268, 2003 10 18, p. 29.

      (2)  OL L 270, 1970 12 14, p. 1.

      (3)  EFSA Journal 2011; 9(11):2409 ir EFSA Journal 2011; 9(11):2410.

      PRIEDAS

                  Priedo identifikavimo numeris

                  Leidimo turėtojo pavadinimas

                  Priedas

                  Sudėtis, cheminė formulė, aprašymas, analizės metodas

                  Gyvūno rūšis arba kategorija

                  Didžiausias amžius

                  Mažiausias kiekis

                  Didžiausias kiekis

                  Kitos nuostatos

                  Leidimo galiojimo terminas

                  mg/kg visaverčio pašaro, kurio drėgnis yra 12 %, arba mg/l vandens

                  Kategorija: maistiniai priedai. Funkcinė grupė: vitaminai, provitaminai ir panašaus poveikio gerai apibrėžtos cheminės sandaros medžiagos

                  3a841

                  –

                  Kalcio D-pantotenatas

                     Priedo sudėtis

                  Kalcio D-pantotenatas

                     Veikliosios medžiagos apibūdinimas

                  Kalcio D-pantotenatas
                  Ca[C9H16NO5]2

                  CAS Nr.: 137–08–6
                  Kalcio D-pantotenatas, kieto pavidalo, gaunamas vykdant cheminę sintezę.
                  Grynumo kriterijai:

                              1.

                              Mažiausiai 98 % (sausos medžiagos)

                              2.

                              Daugiausiai 0,5 % 3-aminopropiono rūgšties.

                     Analizės metodas
                      (1)

                              —

                              Kalcio D-pantotenato nustatymas pašarų priede: potenciometrinis titravimas naudojant perchlorato rūgštį ir identifikavimas atliekant savitąjį optinį sukimą (Europos farmakopėjos monografija 0470).

                              —

                              Kalcio D-pantotenato nustatymas premiksuose ir pašaruose: atvirkštinių fazių efektyvioji skysčių chromatografija, kartu su viengubu kvadrupoliniu masių selektyviu detektoriumi (RP-HPLC-MS).

                  Visų rūšių gyvūnai

                  –

                  –

                  –

                              1.

                              Taip pat gali būti naudojamas su geriamuoju vandeniu.

                              2.

                              Priedo ir premikso naudojimo taisyklėse nurodyti laikymo ir stabilumo sąlygas.

                              3.

                              Saugos sumetimais tvarkant produktą reikia naudoti kvėpavimo takų apsaugos priemones, dėvėti apsauginius akinius ir mūvėti pirštines.

                  2024 m. birželio 19 d.

                  3a 842

                  -

                  D-pantenolis

                     Priedo sudėtis

                  D-pantenolis

                     Veikliosios medžiagos apibūdinimas

                  D-pantenolis
                  C9H19NO4

                  CAS Nr.: 81–13–0
                  D-pantenolis, skysto pavidalo, gaunamas vykdant cheminę sintezę.
                  Grynumo kriterijai:

                              1.

                              Mažiausiai 98 % bevandenės medžiagos (vandens <1 %)

                              2.

                              Daugiausiai 0,5 % 3-aminopropanolio.

                     Analizės metodas
                      (1)

                              —

                              D-pantenolio nustatymas pašarų priede: titravimas naudojant perchlorato rūgštį ir kalio vandenilio ftalatą, identifikavimas atliekant savitąjį optinį sukimą ir infraraudonųjų spindulių spektroskopiją (Europos farmakopėjos monografija 0761).

                              —

                              D-pantenolio nustatymas vandenyje: atvirkštinių fazių efektyvioji skysčių chromatografija, kartu su UV detektoriumi (RP-HPLC).

                  Visų rūšių gyvūnai

                  –

                  –

                              1.

                              Skirtas naudoti tik su geriamuoju vandeniu.

                              2.

                              Priedo naudojimo taisyklėse nurodyti laikymo sąlygas.

                              3.

                              Saugos sumetimais tvarkant produktą reikia naudoti kvėpavimo takų apsaugos priemones, dėvėti apsauginius akinius ir mūvėti pirštines.

                  2024 m. birželio 19 d.

         (1)  Išsamų analizės metodų aprašymą galima rasti etaloninės laboratorijos svetainėje http://irmm.jrc.ec.europa.eu/EURLs/EURL_feed_additives/Pages/index.aspx.


title: 2012 m. rugpjūčio 6 d. Komisijos įgyvendinimo reglamentas (ES) Nr. 717/2012, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
7.8.2012

               LT

               Europos Sąjungos oficialusis leidinys

               L 210/8

         KOMISIJOS ĮGYVENDINIMO REGLAMENTAS (ES) Nr. 717/2012
   2012 m. rugpjūčio 6 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2012 m. rugpjūčio 6 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  TR

                  54,5

                  XS

                  32,3

                  ZZ

                  43,4

                  0707 00 05

                  TR

                  100,7

                  ZZ

                  100,7

                  0709 93 10

                  TR

                  104,3

                  ZZ

                  104,3

                  0805 50 10

                  AR

                  96,8

                  UY

                  90,7

                  ZA

                  95,8

                  ZZ

                  94,4

                  0806 10 10

                  CL

                  226,1

                  EG

                  218,7

                  IL

                  138,6

                  MA

                  158,7

                  MX

                  185,5

                  TN

                  203,8

                  TR

                  145,9

                  ZZ

                  182,5

                  0808 10 80

                  AR

                  164,4

                  BR

                  92,8

                  CL

                  126,4

                  NZ

                  125,0

                  US

                  165,5

                  ZA

                  103,6

                  ZZ

                  129,6

                  0808 30 90

                  AR

                  200,3

                  CL

                  132,4

                  ZA

                  114,5

                  ZZ

                  149,1

                  0809 29 00

                  CA

                  627,1

                  TR

                  424,2

                  ZZ

                  525,7

                  0809 30

                  TR

                  165,5

                  ZZ

                  165,5

                  0809 40 05

                  BA

                  62,7

                  IL

                  69,8

                  MK

                  70,3

                  ZZ

                  67,6

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2015 m. lapkričio 18 d. Komisijos įgyvendinimo reglamentas (ES) 2015/2083, kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, medžiaga Tanacetum vulgare L. nepatvirtinama kaip pagrindinė medžiaga (Tekstas svarbus EEE)

text:
19.11.2015

               LT

               Europos Sąjungos oficialusis leidinys

               L 302/87

         KOMISIJOS ĮGYVENDINIMO REGLAMENTAS (ES) 2015/2083
   2015 m. lapkričio 18 d.
   kuriuo, remiantis Europos Parlamento ir Tarybos reglamentu (EB) Nr. 1107/2009 dėl augalų apsaugos produktų pateikimo į rinką, medžiaga Tanacetum vulgare L. nepatvirtinama kaip pagrindinė medžiaga
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 23 straipsnio 5 dalį kartu su 13 straipsnio 2 dalimi,
   kadangi:

               (1)

               2013 m. balandžio 26 d. Komisija gavo Institute Technique de l'Agriculture Biologique (ITAB) pagal Reglamento (EB) Nr. 1107/2009 23 straipsnio 3 dalį pateiktą paraišką patvirtinti medžiagą Tanacetum vulgare L. kaip pagrindinę medžiagą. Kartu su paraiška pateikta informacija, reikalaujama pagal 23 straipsnio 3 dalies antrą pastraipą;

               (2)

               Komisija paprašė Europos maisto saugos tarnybos (toliau – Tarnyba) suteikti mokslinę pagalbą. 2014 m. rugsėjo 30 d. Tarnyba pateikė Komisijai techninę ataskaitą dėl susijusios medžiagos (2). 2015 m. kovo 20 d. Komisija pristatė peržiūros ataskaitą (3) ir šio reglamento dėl medžiagos Tanacetum vulgare L. nepatvirtinimo projektą Augalų, gyvūnų, maisto ir pašarų nuolatiniam komitetui;

               (3)

               pareiškėjo pateikti dokumentai rodo, kad medžiaga Tanacetum vulgare L. neatitinka maisto produkto, kaip apibrėžta Europos Parlamento ir Tarybos reglamento (EB) Nr. 178/2002 (4) 2 straipsnyje, kriterijų;

               (4)

               Tarnybos techninėje ataskaitoje nustatyta konkrečių problemų, susijusių su kamparo, tujono ir 1,8-cineolo poveikiu, dėl to operatoriams, darbuotojams, pašaliniams asmenims, vartotojams ir netiksliniams organizmams kylančios rizikos vertinimas negalėjo būti užbaigtas;

               (5)

               Komisija paragino pareiškėją pateikti pastabų dėl Tarnybos techninės ataskaitos ir dėl peržiūros ataskaitos projekto. Pareiškėjas pateikė pastabas ir jos buvo atidžiai išnagrinėtos;

               (6)

               vis dėlto, nepaisant pareiškėjo argumentų, su medžiaga susijusių problemų išspręsti nepavyko;

               (7)

               todėl, kaip nustatyta Komisijos peržiūros ataskaitoje, nebuvo įrodyta, kad Reglamento (EB) Nr. 1107/2009 23 straipsnyje nustatyti reikalavimai įvykdyti. Dėl to medžiagą Tanacetum vulgare L. netikslinga patvirtinti kaip pagrindinę medžiagą;

               (8)

               šiuo reglamentu nepanaikinama galimybė pagal Reglamento (EB) Nr. 1107/2009 23 straipsnio 3 dalį pateikti dar vieną paraišką dėl medžiagos Tanacetum vulgare L. patvirtinimo kaip pagrindinės medžiagos;

               (9)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Nepatvirtinimas kaip pagrindinės medžiagos
   Medžiaga Tanacetum vulgare L. nepatvirtinama kaip pagrindinė medžiaga.
   2 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. lapkričio 18 d.

            Komisijos vardu

            Pirmininkas

         Jean-Claude JUNCKER

      (1)  OL L 309, 2009 11 24, p. 1.

      (2)  Konsultacijų su valstybėmis narėmis ir EFSA dėl paraiškos patvirtinti pagrindinės medžiagos Tanacetum vulgare L. kaip repelento naudojimą augalų apsaugos reikmėms soduose, vynuogynuose, ant daržovių ir dekoratyvinių augalų rezultatai. EFSA supporting publication 2014:EN-666. 35pp.

      (3)  http://ec.europa.eu/food/plant/pesticides/eu-pesticides-database/public/?event=activesubstance.selection&language=EN

      (4)  2002 m. sausio 28 d. Europos Parlamento ir Tarybos reglamentas (EB) Nr. 178/2002, nustatantis maistui skirtų teisės aktų bendruosius principus ir reikalavimus, įsteigiantis Europos maisto saugos tarnybą ir nustatantis su maisto saugos klausimais susijusias procedūras (OL L 31, 2002 2 1, p. 1).